Najeriya cike take da abin mamaki idon har kana bibiyar al’amurran yau da kullum, domin Najeriya ce kasa kwaya daya tilo wadda aka fi samun rikice-rikice tsakanin al’umma mabambanta, duk lokacin da wata hatsaniya za ta barke in har za ka bincika za ka ga tsakanin al’umma mabambantan addinai da kabilanci ke tashi, duba da irin yadda malamai suke tashi tsaye tsayin daka wajen ganin an samu zaman lafiya mai dorewa a cikin kasa, amma duk da hakan abin yakan ci tura, inda ake yawan samun rashin jituwa a duk lokacin da wani abu ya tashi, akan samu munanan tashe-tashen hankula, wadnda kan yi sanadiyar asarar rayuka da dukiyoyi da samun jikata, a tsakanin wadanda rikicin ya tashi a tsakaninsu.
